钦定古今图书集成/明伦汇编/氏族典/第318卷 > 《廖用贤尚友录》 > 邢邵
## 钦定古今图书集成/明伦汇编/氏族典/第318卷 > 《廖用贤尚友录》 > 邢邵

按《北齐书邢邵传》：“邵字子才，河间鄚人，魏太常贞之
后。邵小字吉，少时有避，遂不行名。年十岁便能属文，
雅有才思。释巾为魏宣武挽郎，除奉朝请，累迁中书
侍郎。及尔朱兆入洛，京师扰乱，邵避地嵩高山。普泰
中，为散骑常侍。太昌初，除国子祭酒，累迁太常卿，中
书监，后授特进，卒。邵率情简素，内行修谨，兄弟亲姻”
之间，称为“雍睦。”博览坟籍，无不通晓。晚年尢以《五经
章句》为意。子大宝，有文情。孽子大德、大道。